На основу чл. 40. ст. 7. Закона о локалним изборима („Службени гласник РС”, бр. 129/07, 34/10 – одлука УС, 54/11, 12/20, 16/20 - аутентично тумачење и 68/20), Изборна комисија општине Владичин Хан, на седници одржаној дана 3.6.2020. године, донела је

**Р Е Ш Е Њ Е**

 **УТВРЂУЈЕ СЕ** да Руска странка, подносилац проглашене изборне листе Руска странка – Бранислав Миљковић Зуне, има положај политичке странке националне мањине у расподели одборничких мандата, у смислу члана 40. став 5. и 6. Закона о локалним изборима, на изборима за одборнике Скупштине општине Владичин Хан, расписаним за 21.6.2020. године.

**О б р а з л о ж е њ е**

Изборна комисија општине Владичин Хан на седници одржаној дана 3.6.2020. године донела је решење Број: 013-42/4/2020 о проглашењу изборне листе Руска странка – Бранислав Миљковић Зуне коју је за изборе за одборнике Скупшине општине Владичин Хан, расписане за 21.6.2020. године поднела Руска странка.

 Приликом подношења изборне листе, подносилац је, у складу са чланом 40. став 7. Закона о локалним изборима, приложио и писмени предлог да му се утврди положај политичке странке националне мањине.

 Увидом у регистар политичких странака, који води Министарство државне управе и локалне самоуправе, Изборна комисија општине Владичин Хан је утврдила да је Руска странка регистрована као политичка странка руске национале мањине. Разматрајући статут и програм политичке странке која је поднела изборну листу, Изборна комисија је закључила да су активности подносиоца изборне листе усмерене пре свега ка представљању и заступању нтереса руске националне мањине и заштити и побољшању права њених припадника, чиме су испуњени услови да му се, у складу са чланом 40. став 7. Закона о локалним изборима, утврди положај политичке странке националне мањине у расподели одборничких мандата.

 **Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

 Број: 013-42/5/2020

 У Владичином Хану, 3.6.2020. године у 11:45 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

 **М.П.**

 **ЗАМЕНИК ПРЕДСЕДНИКА**

 **Драган Цветковић**